
Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul asupra proiectului de Lege privind promovarea aplicării strategiilor de management de proiect la nivelul unităţilor administrativ-teritoriale judeţene şi locale, trimis Comisiei noastre pentru dezbatere în fond, cu adresa nr.PL.x- 462 din 11 iunie 2007.


PRESEDINTE,



SECRETAR,


       RELU FENECHIU
       

        SERES DENES

RAPORT  

asupra proiectului de Lege privind promovarea aplicării strategiilor de management de proiect la nivelul unităţilor administrativ-teritoriale judeţene şi locale


1. Cu adresa nr.PL.x- 462 din 11 iunie 2007, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii în fond, cu proiectul de Lege privind promovarea aplicării strategiilor de management de proiect la nivelul unităţilor administrativ-teritoriale judeţene şi locale.


La întocmirea Raportului s-au avut în vedere: 

· avizul favorabil al Consiliului Legislativ nr.300 din 06.03.2007;
· avizul favorabil al Comisiei juridice, de disciplină şi imunităţii nr.PL.x.462 din 02.07.2007;
· punctul de vedere al Guvernului nr.590/09.03.2007.


Guvernul nu susţine adoptarea acestei intervenţii legislative în forma prezentată.


Proiectul de Lege a fost dezbătut şi analizat în fond, în procedură de obişnuită,  în şedinţa din 9 octombrie 2007. 



Prezentul proiect de Lege are ca obiect de reglementare instituirea unor măsuri pentru aplicarea strategiilor de management de proiect la nivelul unităţilor administrativ-teritoriale, în vederea promovării programelor de finanţare internaţională şi folosirea eficientă a resurselor locale.



Având în vedere importanţa acestui proiect, Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor, admiterea cu modificări a proiectului de Lege.



2. Proiectul de Lege face parte din categoria legilor organice.


3. Senatul a adoptat proiectul de Lege în şedinţa din 6 iunie 2007.



4. La lucrările Comisiei au fost prezenţi un număr de 25 de deputaţi, din totalul de 29 membrii ai Comisiei.
 



Raportul Comisiei a fost adoptat cu 24 de voturi pentru şi 1 abţinere.



5. La dezbaterea proiectului de lege a participat, ca invitat în conformitate cu prevederile art.54 şi 55 din Regulamentul Camerei Deputaţilor, domnul  deputat Ioan Ghişe – iniţiatorul intervenţiei legislative.



6. Potrivit art.75 din Constituţia României, republicată, şi a art.92 din Regulamentul Camerei Deputaţilor, proiectul de Lege este de competenţa decizională a Camerei Deputaţilor.



În urma dezbaterii, Comisia propune admiterea cu modificări a proiectului de Lege
PREŞEDINTE,





SECRETAR,



     

      RELU FENECHIU

    
    

        SERES DENES

Consilier: Sofia Chelaru
Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr.

crt.
	Text Senat

	Text propus 

(autorul amendamentului)


	Motivare


	1. 
	LEGE 

privind promovarea aplicării strategiilor de management de proiect la nivelul unităţilor administrativ-teritoriale judeţene şi locale


	
Nemodificat.
	

	2.
	CAPITOLUL I

Dispoziţii generale



	
Nemodificat.
	

	3.
	
Art.1.-
Prezenta lege are următoarele scopuri:



a)
crearea cadrului instituţional pentru sprijinirea şi impulsionarea autorităţilor administraţiei publice locale pentru a accesa mai uşor fonduri internaţionale de finanţare pentru dezvoltare şi modernizare;



b)
facilitarea promovării programelor de finanţare internaţională şi a diseminării rezultatelor pentru proiectele implementate cu succes în România, cu un înalt nivel de profesionalism;



c)
crearea condiţiilor pentru o mai eficientă folosire a resurselor la nivelul unităţilor administrativ-teritoriale, în mod special pentru proiecte cu finanţare internaţională;



d)
creşterea capacităţii administrative a autorităţilor publice locale pentru accesarea fondurilor internaţionale pentru dezvoltare şi modernizare;     



e)
eficientizarea proceselor de implementare a proiectelor.


	
Nemodificat.
	

	4.
	
Art.2.-
Prevederile prezentei legi se aplică în cadrul unităţilor administrativ-teritoriale la nivelul autorităţilor administraţiei publice locale sau judeţene, precum şi la instituţiile şi serviciile publice aflate sub autoritatea sau subordinea acestora.
	
Nemodificat.
	

	5.
	
Art.3.-
În sensul prezentei legi, următoarele expresii se definesc astfel:



a)
management de proiect - metodologia de iniţiere, promovare, conducere, monitorizare şi evaluare a proiectelor, conform normelor metodologice proprii acestui domeniu şi standardelor internaţionale ale asociaţiilor profesionale de profil recunoscute la nivel mondial;



b)
proiect cu finanţare internaţională - proiectul ce beneficiază în implementarea sa de finanţare totală sau parţială din fonduri ale programelor de finanţare ale Uniunii Europene sau din partea altor organisme de finanţare internaţionale.

	
Nemodificat.
	

	6.
	CAPITOLUL II

Procedura


	
Nemodificat.
	

	7.
	
Art.4.-
Proiectele derulate la nivelul unităţilor administrativ-teritoriale de către autorităţile publice locale, instituţiile şi serviciile publice de sub autoritatea  sau subordinea acestora, utilizează metodologii de management de proiect adecvate fiecărei categorii de proiecte care se derulează cu bani publici şi cu cofinanţare din partea unor organisme financiare terţe.

	
Nemodificat.
	

	8.
	
Art.5.-
(1)
Autorităţile administraţiei publice locale şi judeţene, conducătorii instituţiilor şi serviciilor de sub autoritatea sau subordinea acestora acţionează conform atribuţiilor legale ce le revin, pentru crearea unor departamente specializate şi pentru încadrarea acestor departamente cu specialişti pregătiţi în managementul de proiect.



(2)
Aceşti specialişti iniţiază şi implementează proiecte cu finanţare din bani publici şi fonduri internaţionale, utilizând strategiile managementului de proiect.
	
Nemodificat.
	

	9.
	
Art.6.-
Autorităţile administraţiei publice locale şi judeţene, instituţiile şi serviciile publice de sub autoritatea sau subordinea acestora acţionează pentru încurajarea formării profesionale în domeniul managementului de proiect a unor categorii selecţionate de funcţionari publici pentru ca aceştia să lucreze în mod competent şi calificat în proiectele cu finanţare internaţională care se derulează la nivel judeţean sau local.


	
Nemodificat.
	

	10.
	
Art.7.-
La nivelul autorităţilor administraţiei publice locale şi judeţene, precum şi la nivelul instituţiilor şi serviciilor publice de sub autoritatea sau subordinea acestora, pentru iniţierea şi derularea proiectelor cu finanţare internaţională, se încadrează minimal cu specialişti în managementul de proiect după cum urmează:



a)
la nivelul consiliilor judeţene se înfiinţează câte un serviciu de specialitate pentru proiecte cu finanţare internaţională;



b)
la nivelul consiliilor locale din municipii, oraşe şi sectoarele municipiului Bucureşti se înfiinţează câte un birou de specialitate pentru proiecte cu finanţare internaţională;



c)
la nivelul consiliilor locale ale comunelor, precum şi la instituţiile şi serviciile publice aflate sub autoritatea sau subordinea judeţeană sau locală se încadrează o persoană cu atribuţii în domeniul managementului de proiect.
	
Art.7.- (1)
La nivelul autorităţilor administraţiei publice locale şi judeţene, precum şi la nivelul instituţiilor şi serviciilor publice de sub autoritatea sau subordinea acestora, pentru iniţierea şi derularea proiectelor cu finanţare internaţională, se vor înfiinţa structuri cu specialişti în managementul de proiect, după cum urmează:


Nemodificat.


Nemodificat.


Se elimină.


(2) Prin asociere între consiliile locale ale comunelor se  înfiinţează câte un birou de specialitate pentru proiecte cu finanţare internaţională.
Autori: Relu Fenechiu – Grupul parlamentar PNL şi Mircea Duşa – Grupul parlamentar PSD


	Se prevede la art.8.
Pentru o colaborare mai eficientă.



	11.
	
Art.8.-
Autorităţile administraţiei publice locale, precum şi conducătorii instituţiilor şi serviciilor de sub autoritatea sau subordinea acestora prevăd în structurile de organizare şi statul de funcţiuni posturi corespunzătoare pentru specialişti în managementul de proiect în număr minim, prevăzut la art.7.

	
Art.8.-
Autorităţile administraţiei publice locale, precum şi conducătorii instituţiilor şi serviciilor de sub autoritatea sau subordinea acestora prevăd în structurile de organizare şi statul de funcţiuni posturi corespunzătoare pentru specialişti în managementul de proiect în număr minim, prevăzut la art.7 alin.(1) şi alin.(2).
	Corelare cu art.7 alin.(1) şi alin.(2).

	12.
	
Art.9.-
Autorităţile administraţiei publice locale şi judeţene, conducătorii instituţiilor şi serviciilor de sub autoritatea sau subordinea acestora asigură fondurile necesare şi condiţiile organizatorice pentru înfiinţarea departamentelor specializate pentru iniţierea şi derularea proiectelor cu finanţare internaţională.

	
Nemodificat.
	

	13.
	
Art.10.-
Încadrarea specialiştilor în managementul de proiect se face pe funcţii de funcţionar public sau prin angajament contractual, după preferinţă şi ţinând cont de condiţiile locale concrete, atât la nivelul structurilor autorităţilor administraţiei publice locale, cât şi la nivelul instituţiilor şi serviciilor de sub autoritatea sau subordinea acestora.
	
Art.10.-
Încadrarea specialiştilor în managementul de proiect se face pe funcţii de funcţionar public sau prin contract, după preferinţă şi ţinând cont de condiţiile locale concrete, atât la nivelul structurilor autorităţilor administraţiei publice locale, cât şi la nivelul instituţiilor şi serviciilor de sub autoritatea sau subordinea acestora.
 
(2) Salariul de bază individual al unui specialist în funcţia de consilier - manager de proiect se stabileşte de către primar, preşedintele consiliului judeţean sau primarul general al municipiului Bucureşti, în condiţiile legii, în funcţie de tipul unităţii administrativ-teritoriale şi de atribuţiile stabilite în fişa postului, conform anexei II c poziţia 1 la OUG.nr.24/2000 privind sistemul de stabilire a salariilor de bază pentru personalul contractual din sectorul bugetar, aprobată prin Legea nr.383/2001, cu modificările şi completările ulterioare.

(3) Pentru activitatea desfăşurată, specialiştii pregătiţi în managementul de proiect cu finanţare internaţională vor beneficia de majorarea cu 75% a salariilor de bază faţă de cele prevăzute de lege.


(4) Consilierul-manager de proiect beneficiază de prime şi alte drepturi salariale, conform legii.
Autori: Relu Fenechiu – Grupul parlamentar PNL şi Mircea Duşa – Grupul parlamentar PSD


	Cu respectarea terminologiei juridice.
Atragerea şi motivarea specialiştilor pregătiţi în managementul de proiect cu finanţare internaţională.

	14.
	
Art.11.-
În termen de 30 de zile de la data intrării în vigoare a prezentei legi, şefii executivi ai administraţiei publice locale, preşedinţii  consiliilor judeţene şi primarii, conducătorii instituţiilor şi serviciilor de sub autoritatea sau subordinea acestora propun autorităţilor deliberative -  consilii judeţene, consilii locale, consilii de administraţie sau comitete directoare, după caz - , proiecte de hotărâre pentru aplicarea prevederilor prezentei legi.


	
Nemodificat.
	

	15.
	
Art.12.-
Adoptarea hotărârilor consiliilor locale sau judeţene necesare creării structurilor organizatorice pentru încadrarea cu specialişti în managementul de proiect la nivelul autorităţilor administraţiei publice locale şi ale instituţiilor şi serviciilor publice de sub autoritatea sau subordinea acestora se face în termen de 60 de zile de la data intrării în vigoare a prezentei legi.

	
Nemodificat.
	

	16.
	
Art.13.-
Autorităţile administraţiei publice locale şi judeţene, conducătorii instituţiilor şi serviciilor de sub autoritatea sau subordinea acestora emit hotărârile, deciziile şi actele administrative necesare pentru aplicarea în termenele prevăzute de prezenta lege. 


	
Nemodificat.
	

	17.
	
Art.14.-
Pregătirea specialiştilor pentru managementul de proiect se face prin formele de învăţământ postliceal sau postuniversitar prevăzute de lege.


	
Nemodificat.
	

	18.
	
Art.15.-
Certificarea calificării ca specialist de management de proiect se face de către instituţiile de învăţământ abilitate, competente şi acreditate.

	
Nemodificat.
	

	19.
	CAPITOLUL III

Răspunderi şi sancţiuni


	CAPITOLUL III
Dispoziţii finale

Autor: Comisia pentru administraţie publică, amenajarea teritoriului şi echilibru ecologic

	Corelare cu amendamentele de eliminare a unor texte, astfel cum au fost admise de Comisie.

	20.
	
Art.16.-
Răspunderea pentru aplicarea prevederilor prezentei legi revine autorităţilor publice deliberative şi executive ale autonomiei locale, precum şi conducătorilor instituţiilor şi serviciilor publice înfiinţate şi care funcţionează sub autoritatea locală sau subordonate acestora, corespunzător atribuţiilor ce le revin, conform legii.

	
Nemodificat.
	

	21.
	
Art.17.-
În termen de 60 de zile de la data intrării în vigoare a prezentei legi, se finalizează procedurile legale administrative pentru realizarea cadrului organizatoric şi crearea posibilităţilor de încadrare cu specialişti în managementul de proiect la nivelul structurilor administraţiei publice locale, precum şi ale instituţiilor şi serviciilor publice de sub autoritatea sau subordinea acestora.

	
Nemodificat.
	

	22.
	
Art.18.-
Prefecţii, precum şi autorităţile administraţiei publice locale răspund disciplinar, administrativ, civil, contravenţional sau penal, după caz, pentru aplicarea corespunzătoare a prezentei legi.

	
Se elimină.
	O prevedere asemănătoare se regăseşte în Legea nr.215/2001, republicată.

	23.
	
Art.19.-
Depăşirea termenelor prevăzute la art.11, 12 şi 17 constituie contravenţie şi se sancţionează după cum urmează:



a)
cu avertisment, dacă termenele au fost depăşite cu 30 de zile;



b)
cu amendă de la 1000 de lei la 3000 de lei, dacă termenele au fost depăşite cu 60 de zile;    



c)
cu amendă de la 3000 de lei la 6000 de lei, dacă termenele au fost depăşite cu 90 de zile.

	
Se elimină.
	O prevedere asemănătoare se regăseşte în Legea nr.215/2001, republicată.

	24.
	
Art.20.-
Constatarea contravenţiilor şi aplicarea sancţiunilor prevăzute la art.19 se face de către:



a)
prefecţi, pentru faptele săvârşite de autorităţile administraţiei publice locale;



b)
preşedinţii consiliilor judeţene, pentru instituţiile publice subordonate acestora;



c)
primari, pentru instituţiile şi serviciile publice de sub autoritatea consiliului local;



d)
conducători ai instituţiilor publice cu atribuţii de control împuterniciţi de către prefecţi, preşedinţii consiliilor judeţene sau primarii, în condiţiile legii.

	
Se elimină.
	O prevedere asemănătoare se regăseşte în Legea nr.215/2001, republicată, şi în OG.nr.2/2001 privind regimul juridic al contravenţiilor.

	25.
	
Art.21.-
Agenţii constatatori împuterniciţi prezintă lunar prefecţilor şi conducătorilor administraţiei publice locale, rapoarte privind stadiul aplicării prevederilor prezentei legi până la încadrarea completă a structurii organizatorice cu specialişti în managementul de proiect, conform prevederilor prezentei legi.

	
Devine art.18 – Nemodificat.
	Prin eliminarea art.18 – 20.

	26.
	
Art.22.-
Contravenţiilor prevăzute la art.19 le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.


	
Se elimină.
	Corelare cu eliminarea art.19.

	27.
	
Art.23.-
Guvernul, prin Ministerul Internelor şi Reformei Administrative, urmăreşte stadiul aplicării prezentei legi.


	
Devine art.19. - Nemodificat.
	Prin eliminarea art.22.


Consilier: Sofia Chelaru

